
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1709 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Αναλυτικό Πρόγραμμα Σπουδών του μαθήματος «Ευ¬ 
ρωπαϊκή Ένωση (Θεσμοί και Πολιτικές)» του Κύ¬ 
κλου Υπηρεσιών της Α' Τάξης ΕΠΑ.Λ. 1 

Αναλυτικό Πρόγραμμα Σπουδών του μαθήματος «Τε¬ 
χνολογία και Ανάπτυξη» του Κύκλου Υπηρεσιών 
της Α' Τάξης ΕΠΑ.Λ. 2 

Τροποποίηση της υπ’ αριθμ. 7004/3/40-ν' από 
20.2.2006 απόφασης Υπουργού Δημόσιας Τάξης 
«Μεταβίβαση αρμοδιοτήτων Υπουργού Δημόσι¬ 
ας Τάξης σε υφιστάμενα υπηρεσιακά όργανα» 
(Β'-242). 3 


ΑΠΟΦΑΣΕΙ Σ 

Αριθμ. 118832/Γ2 (1) 


Αναλυτικό Πρόγραμμα Σπουδών του μαθήματος «Ευ¬ 
ρωπαϊκή Ένωση (Θεσμοί και Πολιτικές)» του Κύκλου 
Υπηρεσιών της Α' Τάξης ΕΠΑ.Λ.. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το νόμο 3475/2006 (Φ.Ε.Κ. 146 Α') «Οργάνωση και 
λειτουργία της δευτεροβάθμιας επαγγελματικής εκ¬ 
παίδευσης και άλλες διατάξεις». 

2. Την εισήγηση του Τμήματος Δευτεροβάθμιας Τεχνι¬ 
κής και Επαγγελματικής Εκπαίδευσης του Παιδαγωγικού 
Ινστιτούτου, όπως αυτή διατυπώθηκε με την υπ’ αριθμ. 
26/18.9.2006 Συνεδρίασή του. 

3. Την υπ’ αριθμ. Γ2/80035/4.8.2006 υπουργική απόφαση 
με θέμα «Ωρολόγιο Πρόγραμμα της Α' Τάξης Ημερησίων 
και Εσπερινών ΕΠΑ.Λ.». 

4. Τις διατάξεις του άρθρου 90 του Κώδικα νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
98Α') και το γεγονός ότι από την απόφαση αυτή δεν 
προκαλείται δαπάνη εις βάρους του κρατικού προϋπο¬ 
λογισμού. 

5. Την αναγκαιότητα καθορισμού Αναλυτικών Προ¬ 
γραμμάτων Σπουδών για την Α' Τάξη ΕΠΑ.Λ., αποφα¬ 
σίζουμε: 


22 Νοεμβρίου 2006 

Τον καθορισμό του Προγράμματος Σπουδών του μα¬ 
θήματος «ΕυρωπαϊκήΈνωση (Θεσμοί και Πολιτικές)» του 
Κύκλου Υπηρεσιών της Α' Τάξης ΕΠΑ.Λ. 

ΑΝΑΛΥΤΙΚΟ ΠΡΟΓΡΑΜΜΑ ΣΠΟΥΔΩΝ 

ΜΑΘΗΜΑ: «Ευρωπαϊκή Ένωση (Θεσμοί και Πολιτι¬ 
κές)» 

ΤΑΞΗ: Α' ΕΠΑ.Λ. - ΚΥΚΛΟΣ ΥΠΗΡΕΣΙΩΝ 

ΩΡΕΣ: 2 

1. Σκοπός του μαθήματος 

Να γνωρίσουν τους θεσμούς και τις πολιτικές της 
Ευρωπαϊκής Ένωσης, καθώς και τον τρόπο οργάνωσης 
και λειτουργίας της. Να συνειδητοποιήσουν την ανάγκη 
συμμετοχής του κράτους και των πολιτών στην διαδι¬ 
κασία της Ευρωπαϊκής ολοκλήρωσης. Να αποκτήσουν 
γνώσεις και κριτική ικανότητα, ώστε να κατανοούν, να 
αναλύουν και να ερμηνεύουν τα γεγονότα, τις σχέσεις 
και τις εξελίξεις στην Ευρωπαϊκή Ένωση. 

2. Ειδικοί σκοποί 

Το μάθημα «ΕυρωπαϊκήΈνωση-Θεσμοί και Πολιτικές» 
έχει σκοπό οι μαθητές να: 

• Γνωρίσουν τους βασικούς σταθμούς της πορείας 
της Ένωσης. 

• Διαπιστώσουν τα κοινά πολιτισμικά χαρακτηριστικά 
της Ένωσης. 

• Συνειδητοποιήσουν την πορεία προς την Ευρωπαϊκή 
ολοκλήρωση. 

• Συνειδητοποιήσουν τη σπουδαιότητα και να μετέ¬ 
χουν ενεργά στις διαδικασίες πολιτικής ενοποίησης. 

• Εξοικειωθούν με τους βασικούς θεσμούς - όργανα 
της Ένωσης καθώς και τη λειτουργία τους. 

• Κατανοούν τη σημασία της εσωτερικής αγοράς, 
καθώς και των τεσσάρων βασικών ελευθεριών (ελεύθε¬ 
ρη κυκλοφορία εμπορευμάτων, προσώπων, υπηρεσιών, 
κεφαλαίων). 

• Αξιολογούν τις διάφορες πολιτικές της Ένωσης. 

• Διαπιστώσουν τις πηγές εσόδων και τις κατανομές 
των εξόδων καθώς και τις βασικές αρχές διαχείρισης. 

• Ενδιαφέρονται για τα μεγάλα προβλήματα της'Ενω- 
σης. 

• Ενδιαφέρονται για τη θέση της'Ενωσης στον κόσμο 
καθώς και για το μέλλον της. 

• Συμμετέχουν, ως πολίτες του κράτους και ως πολί¬ 
τες της Ένωσης, ενεργά στο ευρωπαϊκό γίγνεσθαι. 

• Συνειδητοποιήσουν ότι ως Ευρωπαίοι πολίτες έχουν 
δικαιώματα και υποχρεώσεις. 

3. Στόχοι / Θεματικές ενότητες / Ενδεικτικές δραστηριότητες 


ΣΤΟΧΟΙ 

Οι μαθητές να είναι ικανοί να: 
-Γνωρίζουν τις χρονολογίες και τις 
συνθήκες ίδρυσης των ευρωπαϊκών 
κοινοτήτων 

-Διακρίνουν τους βασικούς σταθ¬ 
μούς διεύρυνσης της ΕΟΚ. 
-Αξιολογήσουν τις διάφορες προ¬ 
σπάθειες ενοποίησης της Ευρώ¬ 
πης. 

-Αναφέρουν τους θεσμούς-όργανα 
της Ένωσης. 

-Διακρίνουν τις αρμοδιότητες των 
οργάνων της Ένωσης. 
-Προβληματιστούν για τη λειτουρ¬ 
γία των θεσμών και οργάνων της 
Ένωσης.. 


-Κατανοούν τη σημασία των τεσσά¬ 
ρων βασικών ελευθεριών (ελεύθερη 
κυκλοφορία εμπορευμάτων, προσώ¬ 
πων, υπηρεσιών, κεφαλαίων). 
-Γνωρίζουν την Κοινή Αγροτική Πο¬ 
λιτική. 

-Κρίνουν την πολιτική για το περι¬ 
βάλλον. 

-Αξιολογούν τις άλλες πολιτικές. 


-Αξιολογούν τις πηγές εσόδων της 
Ένωσης. 

-Κρίνουν την κατανομή των δαπα¬ 
νών του προϋπολογισμού τηςΈνω- 
σης. 

-Διακρίνουν τις αρχές του κοινοτι¬ 
κού προϋπολογισμού. 

-Αξιολογούν τη θέση της Ένωσης 
στον κόσμο. 

-Προβληματιστούν για την ένταξη 
νέων χωρών. 

-Προβληματιστούν για την κοι¬ 
νή εξωτερική πολιτική και πολιτική 
άμυνας. 

-Ενδιαφέρονται για το μέλλον της 
Ένωσης. 


ΘΕΜΑΤΙΚΕΣ ΕΝΟΤΗΤΕΣ 
Κεφ. I: Ιστορική αναδρομή 
-Ίδρυση των ευρωπαϊκών κοινοτή¬ 
των 

-Διεύρυνση της ΕΟΚ 
-Οι αναθεωρήσεις των ιδρυτικών 
συνθηκών από την ΕΟΚ στην ΕΕ 
ώρες: 9 


Κεφ. II: Οργανα και θεσμοί της Ευ¬ 
ρωπαϊκής Ένωσης 
-Η Ευρωπαϊκή Επιτροπή 
-Το Συμβούλιο Υπουργών 
-Το Ευρωπαϊκό Συμβούλιο 
-Το Ευρωπαϊκό Κοινοβούλιο 
-Το Δικαστήριο της ΕΈ 
-Η Ευρωπαϊκή Κεντρική Τράπεζα 
-Το Ελεγκτικό Συνέδριο της ΕΈ 
-Η Επιτροπή Περιφερειών 
-Ο Ευρωπαίος διαμεσολαβητής 
ώρες: 16 

Κεφ. III: Η Ενιαία Εσωτερική Αγορά 
-Η Ελεύθερη Κυκλοφορία των εμπο¬ 
ρευμάτων. 

-Η Ελεύθερη Κυκλοφορία των Προ¬ 
σώπων. 

-Η Ελεύθερη Παροχή Υπηρεσιών. 

-Η Ελεύθερη Κίνηση Κεφαλαίων. 

-Η Κοινή Αγροτική Πολιτική (Κ.Α.Π.). 
-Η Πολιτική Περιβάλλοντος. 

-Αλλες Πολιτικές, 
ώρες: 15 

Κεφ.ΐνέΕσοδα και Δαπάνες της Κοι¬ 
νότητας 

-Σκοπός του κεφαλαίου. 

-Έσοδα και δαπάνες της Κοινότη¬ 
τας, 
ώρες: 4 


Κεφ. V: Τρόπος λήψης αποφάσεων 
στην Ευρωπαϊκή Ένωση 
-Η Ευρωπαϊκή Ένωση στη διεθνή 
σκηνή. 

-Το μέλλον της Ευρωπαϊκής Ένω¬ 
σης, 
ώρες: 6 


ΕΝΔΕΙΚΤΙΚΕΣ ΔΡΑΣΤΗΡΙΟΤΗΤΕΣ 
-Ανάγνωση χαρτών (πολιτικών, γεω¬ 
φυσικών κτλ) της Ευρώπης. 
-Δημιουργία πίνακα με τους βασι¬ 
κούς ιστορικούς σταθμούς, κατά 
χρονολογική σειρά. 

-Συζήτηση για τα όρια (γεωγραφικά, 
πολιτισμικά κτλ) της Ευρώπης. 


-Συγκέντρωση επίκαιρου υλικού για 
τους θεσμούς τηςΈνωσης και συζή¬ 
τηση γί αυτούς. 

-Εργασία για κάποιο θεσμό τηςΈνω¬ 
σης. 

-Πρόσκληση ευρωβουλευτών ή εκ¬ 
προσώπων τηςΈνωσης. 

-Εύρεση μιας σημαντικής απόφασης 
ενός οργάνου τηςΈνωσης και συζή¬ 
τηση γί αυτή. 


-Συγκέντρωση στατιστικών στοιχεί¬ 
ων και συζήτηση για εισαγωγές και 
εξαγωγές προϊόντων. 

-Καταγραφή των βασικών περιβαλ¬ 
λοντικών προβλημάτων. 
-Συγκέντρωση στοιχείων για Ευρω¬ 
παϊκά εκπαιδευτικά προγράμματα 
και πολιτισμικές ανταλλαγές. 


-Συγκέντρωση στοιχείων για τους 
πόρους και τα αντίστοιχα ποσά. 
-Δημιουργία σχεδίου προϋπολο¬ 
γισμού με τις βασικές κατηγορίες 
εσόδων και εξόδων. 


-Συγκέντρωση επίκαιρου υλικού από 
εφημερίδες, ταινίες κτλ. για την ευ¬ 
ρωπαϊκή ενοποίηση και συζήτηση. 
-Συζήτηση για τα κριτήρια ένταξης 
μιας χώρας στην Ένωση. 

-Συζήτηση για την πολιτική ενοποί¬ 
ηση της Ευρώπης. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 9 Νοεμβρίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 

Αριθμ. 118834/Γ2 (2) 

Αναλυτικό Πρόγραμμα Σπουδών του μαθήματος «Τε¬ 
χνολογία και Ανάπτυξη» του Κύκλου Υπηρεσιών της 
Α' Τάξης ΕΠΑ.Λ.. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το νόμο 3475/2006 (Φ.Ε.Κ. 146 Α') «Οργάνωση και 
λειτουργία της δευτεροβάθμιας επαγγελματικής εκ¬ 
παίδευσης και άλλες διατάξεις». 

2. Την εισήγηση του Τμήματος Δευτεροβάθμιας Τεχνι¬ 
κής και Επαγγελματικής Εκπαίδευσης του Παιδαγωγικού 
Ινστιτούτου, όπως αυτή διατυπώθηκε με την υπ’ αριθμ. 
26/18.9.2006 Συνεδρίασή του. 

3. Την υπ’ αριθμ. Γ2/ 80035/4.8.2006 υπουργική απόφα¬ 
ση με θέμα «Ωρολόγιο Πρόγραμμα της Α' Τάξης Ημε¬ 
ρησίων και Εσπερινών ΕΠΑ.Λ.». 


4. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
98Α') και το γεγονός ότι από την απόφαση αυτή δεν 
προκαλείται δαπάνη εις βάρους του κρατικού προϋπο¬ 
λογισμού. 

5. Την αναγκαιότητα καθορισμού Αναλυτικών Προγραμ¬ 
μάτων Σπουδών για την Α' Τάξη ΕΠΑ.Λ. αποφασίζουμε: 

Τον καθορισμό του Προγράμματος Σπουδών του μα¬ 
θήματος «Τεχνολογία και Ανάπτυξη» του Κύκλου Υπη¬ 
ρεσιών της Α' Τάξης ΕΠΑ.Λ.. 

ΑΝΑΛΥΤΙΚΟ ΠΡΟΓΡΑΜΜΑ ΣΠΟΥΔΩΝ 

Γενικός Σκοπός του μαθήματος 

Σκοπός του μαθήματος είναι ο μαθητής να έρθει σε 
επαφή με τις βασικές παραμέτρους της ανάπτυξης και 
να κατανοήσει την ιδιαίτερη συμβολή της τεχνολογίας 
στη διαδικασία της ανάπτυξης, η οποία υπεισέρχεται 
σε όλους τους τομείς παραγωγής. 


ΚΕΦΑΛΑΙΟ 1: ΑΝΑΠΤΥΞΗ 


ΕΠΙΜΕΡΟΥΣ ΣΤΟΧΟΙ 

ΠΕΡΙΕΧΟΜΕΝΟ 

ΔΡΑΣΤΗΡΙΟΤΗΤΕΣ 

Στόχοι του μαθήματος είναι να μπο¬ 
ρεί ο μαθητής: 

• Να ερμηνεύει την έννοια της ανά¬ 
πτυξης και να παραθέτει τις διάφο¬ 
ρες προσεγγίσεις του όρου 

• Να αναφέρει τους σημαντικότε¬ 
ρους παράγοντες ανάπτυξης των 
χωρών 

• Να διακρίνει τη συσχέτιση της 
ανάπτυξης με την οικονομική πρόο¬ 
δο (οικονομική μεγέθυνση) 

• Να εξηγεί τις διαφορές μεταξύ 
ανάπτυξης και οικονομικής μεγέ¬ 
θυνσης 

• Να ταξινομεί τις χώρες με κριτή¬ 
ριο την ανάπτυξή τους 

• Να αναφέρει τα κύρια εμπόδια 
ανάπτυξης των χωρών 

1.1 Η έννοια της ανάπτυξης 

1.2 Παράγοντες ανάπτυξης 

1.3 Ανάπτυξη και οικονομική μεγέ¬ 
θυνση 

1.5 Ταξινόμηση των χωρών ως προς 
την ανάπτυξη 

1.6 Εμπόδια στην ανάπτυξη 

• Παρουσίαση των βασικών σημεί¬ 
ων του κεφαλαίου με συζήτηση και 
διάλεξη. 

• Προβολή δΐίάοε, φωτογραφιών, βί¬ 
ντεο ή επίδειξη έντυπου υλικού από 
αναπτυγμένες και λιγότερο ανα¬ 
πτυγμένες χώρες. Ακολουθεί συζή¬ 
τηση σχετικά με τους λόγους που 
σχετίζονται με το επίπεδο ανάπτυ¬ 
ξης της κάθε χώρας και τα πιθανά 
εμπόδια ανάπτυξής της. 

ΚΕΦΑΛΑΙΟ 2: ΣΥΝΤΕΛΕΣΤΕΣ ΠΑΡΑΓΩΓΗΣ ΚΑΙ ΑΝΑΠΤΥΞΗΣ 


ΕΠΙΜΕΡΟΥΣ ΣΤΟΧΟΙ 

ΠΕΡΙΕΧΟΜΕΝΟ 

ΔΡΑΣΤΗΡΙΟΤΗΤΕΣ 

• Να εξηγεί την καμπύλη παραγω¬ 
γικών δυνατοτήτων 

• Να απαριθμεί τους φυσικούς πό¬ 
ρους και να εξηγεί το ρόλο τους 
στην ανάπτυξη 

• Να αναφέρει κατηγοριοποίηση 
των φυσικών πόρων 

• Να εξηγεί τον όρο «αειφόρο 
ανάπτυξη» 

• Να αναφέρει περιπτώσεις συσσώ¬ 
ρευσης κεφαλαίου 

• Να εξηγεί πώς η συσσώρευση κε¬ 
φαλαίου μπορεί να είναι παράγο¬ 
ντας οικονομικής μεγέθυνσης 

• Να εξηγεί πώς το εργατικό δυνα¬ 
μικό μπορεί να είναι παράγοντας οι¬ 
κονομικής μεγέθυνσης 

• Να εξηγεί τη σημασία του ανθρώ¬ 
πινου κεφαλαίου στην ανάπτυξη 

• Να αιτιολογεί τη συμβολή της εκ¬ 
παίδευσης στην ανάπτυξη των χω¬ 
ρών 

• Να εξηγεί πώς σχετίζεται η εκ¬ 
παίδευση με την οικονομική μεγέ¬ 
θυνση 

• Να αναφέρει τις σημαντικές για 
τους εργαζόμενους αξίες 

• Να αναφέρει το πληθυσμιακό πρό¬ 
βλημα 

• Να αιτιολογεί τις συνέπειες της 
αύξησης του πληθυσμού στη διαδι¬ 
κασία ανάπτυξης 

• Να αναφέρει σενάρια μεταβολής 
του πληθυσμού 

• Να αναφέρει τις επιπτώσεις της 
αύξησης του πληθυσμού στο περι¬ 
βάλλον 

2.1 Παραγωγή (εκτός της 2.1.2) 

2.1.1 καμπύλη παραγωγικών δυνατο¬ 
τήτων 

2.2 Φυσικοί πόροι και ανάπτυξη 

2.2.1 κατηγορίες φυσικών πόρων 

2.2.2 αειφόρος ανάπτυξη 

2.3 Κεφάλαιο και εργασία 

2.3.1 συσσώρευση κεφαλαίου 

2.3.2 εργατικό δυναμικό 

2.4 Ανθρώπινοι πόροι και ανάπτυξη 

2.4.1 εκπαίδευση 

2.4.2 εκπαίδευση, ανάπτυξη και οικο¬ 
νομική μεγέθυνση 

2.5 Πληθυσμός και ανάπτυξη 

2.5.1 το πληθυσμιακό πρόβλημα 

2.5.2 πληθυσμιακή αύξηση και οικο¬ 
νομική μεγέθυνση 

2.5.3 πληθυσμιακή αύξηση και περι¬ 
βάλλον 

• Παρουσίαση των βασικών σημεί¬ 
ων του κεφαλαίου με συζήτηση και 
διάλεξη. 

• Προβολή δΐίάοε, φωτογραφιών, βί¬ 
ντεο ή επίδειξη έντυπου υλικού με 
δραστηριότητες που σχετίζονται με 
τους φυσικούς πόρους σε διαφορε¬ 
τικά σημεία του πλανήτη. Συσχέτιση 
της ύπαρξης φυσικών πόρων και της 
οικονομικής κατάστασης της χώρας. 
Συσχέτιση του επιπέδου της εκπαί¬ 
δευσης στη συγκεκριμένη χώρα και 
της ανάπτυξής της. 

• Προβολή εΐίάοε, διαφανειών κλπ, 
με οικονομικά στατιστικά στοιχεία 
που αφορούν στη συσσώρευση κε¬ 
φαλαίου. 

• Συζήτηση, μετά από προβολή 
εΐίάοε ή επίδειξη υλικού από έντυπα 
και εφημερίδες που να δείχνουν τις 
συνέπειες της αύξησης του πληθυ¬ 
σμού στη διαδικασία ανάπτυξης και 
στο περιβάλλον. 

• Συλλογή και επεξεργασία στοιχεί¬ 
ων σχετικών με τις παραγωγικές μο¬ 
νάδες της περιοχής (π.χ. κατανομή 
εργατικού δυναμικού ανά τομέα πα¬ 
ραγωγής) 

• Δημιουργία ερωτηματολογίων 
σχετικά με την απασχόληση του 
εργατικού δυναμικού και χρησιμο¬ 
ποίηση των αποτελεσμάτων για την 
κατάρτιση πινάκων και διαγραμμά¬ 
των 

ΚΕΦΑΛΑΙΟ 3: ΤΕΧΝΟΛΟΓΙΑ 


ΕΠΙΜΕΡΟΥΣ ΣΤΟΧΟΙ 

ΠΕΡΙΕΧΟΜΕΝΟ 

ΔΡΑΣΤΗΡΙΟΤΗΤΕΣ 

• Να διατυπώνει ορισμούς της τε¬ 
χνολογίας και να αναλύει τις δια¬ 
στάσεις της τεχνολογίας 

• Να αναφέρει τα κριτήρια επιλογής 
τεχνολογίας μιας χώρας και τα βή¬ 
ματα ανάπτυξης τεχνολογικών ικα¬ 
νοτήτων της 

• Να κατανοεί τους βασικούς άξο¬ 
νες της τεχνολογίας που επηρεά¬ 
ζουν την ανάπτυξη μιας χώρας. 

• Να διακρίνει και να ορίζει τις κατη¬ 
γορίες τεχνολογικής προόδου 

3.1 Τι είναι τεχνολογία 

3.2 Κατάλληλη τεχνολογία 

3.4 Τεχνολογική αλλαγή και πρόο¬ 
δος 

3.4.1 κατηγορίες τεχνολογικής προ¬ 
όδου 

• Παρουσίαση των βασικών σημεί¬ 
ων του κεφαλαίου με συζήτηση και 
διάλεξη. 

• Προβολή εΐίάοε, βίντεο, φωτογρα¬ 
φιών ή επίδειξη έντυπου υλικού με 
τεχνολογικά επιτεύγματα. Ακολου¬ 
θεί συζήτηση για την τεχνολογία 
που διαθέτει κάθε χώρα και για τις 
διαδικασίες που πιθανά μπορεί να 
ακολουθήσει προκειμένου να επιτύ¬ 
χει τεχνολογικές βελτιώσεις. 

• Συλλογή στοιχείων και δημιουργία 
γεωγραφικών χαρτών (ενός νομού 
της χώρας μας, μιας άλλης χώρας, 
μιας ηπείρου, κλπ) σχετικών με πα¬ 
ραγωγικές μονάδες συγκεκριμένου 
τομέα παραγωγής (π.χ. παραγωγή 
γεωργικών προϊόντων, κατασκευές, 
βιομηχανία κλπ). 

• Εκπαιδευτικές επισκέψεις σε σύγ¬ 
χρονες οικονομικές μονάδες και κα¬ 
ταγραφή της τεχνολογίας που χρη¬ 
σιμοποιούν 

ΚΕΦΑΛΑΙΟ 5: ΓΕΩΡΓΙΚΗ ΤΕΧΝΟΛΟΓΙΑ ΚΑΙ ΑΝΑΠΤΥΞΗ 


ΕΠΙΜΕΡΟΥΣ ΣΤΟΧΟΙ 

ΠΕΡΙΕΧΟΜΕΝΟ 

ΔΡΑΣΤΗΡΙΟΤΗΤΕΣ 

• Να κατανοήσει τις αιτίες που οδή- γη- 
σαν στην ανάγκη της γεωργικής προό¬ 
δου 

• Να αιτιολογεί τη σπουδαιότητα της 
γεωργικής τεχνολογίας στην ανάπτυξη 
των χωρών 

• Να εξηγεί σε τι συνίσταται ο διαρ¬ 
θρωτικός εκσυγχρονισμός του γεωργι¬ 
κού τομέα που προωθείται στον Ευρω¬ 
παϊκό χώρο 

• Να απαριθμεί τα στοιχεία που υποδη¬ 
λώνουν τον ρόλο του γεωργικού τομέα 
για τη χώρα μας 

• Να αναφέρει τους λόγους για τους 
οποίους η γεωργική τεχνολογία παρου¬ 
σιάζει ιδιαιτερότητες έναντι της τεχνο¬ 
λογίας που εφαρμόζεται στους άλλους 
τομείς παραγωγής 

• Να αναφέρει τις κατηγορίες στις οποί¬ 
ες αναλύουμε τη γεωργική τεχνολογία 

• Να προσδιορίζει τις σύγχρονες εφαρ¬ 
μογές της γεωργικής τεχνολογίας και 
τη σημασία τους στην ανάπτυξη 

• Να εξηγεί με τι ασχολείται η γεωργική 
βιοτεχνολογία και να αναφέρει σύγχρο¬ 
νες εφαρμογές της 

• Να αναφέρει σύγχρονες εφαρμογές 
της βιοτεχνολογίας στα φυτά 

• Να αναφέρει σύγχρονες εφαρμογές 
της βιοτεχνολογίας στα ζώα 

• Να αιτιολογεί την ιδιαίτερη σημασία 
της εκμηχάνισης της γεωργίας 

• Να αναφέρει σύγχρονες εφαρμογές 
της βιοτεχνολογίας στα τρόφιμα 

• Να αναφέρει τις σημαντικότερες ήπιες 
μορφές ενέργειας, να εξηγεί τους λόγους 
για τους οποίους αυξήθηκε το ενδιαφέρον 
για αυτές και να τις συνδέει με την άσκη¬ 
ση της γεωργίας 

• Να εξηγεί πώς η γενετική μηχανική 
επεισέρχεται στη μείωση της ρύπαν¬ 
σης του περιβάλλοντος που προκαλείται 
από την άσκηση της γεωργίας 

• Να αναφέρει δυο τουλάχιστον προο¬ 
πτικές της γεωργικής τεχνολογίας 

• Να εξηγεί τον όρο «αειφόρο γεωργία» 

• Να απαριθμεί τους στόχους και τη ση¬ 
μασία της αειφόρου γεωργίας 

• Να απαριθμεί τις δυνατότητες της αει¬ 
φόρου τεχνολογίας 

5.1 Γεωργική πρόοδος και ανάπτυ¬ 
ξη 

5.2 Σημασία και εξέλιξη του γεωρ¬ 
γικού τομέα στην ΕυρωπαϊκήΈνω- 
ση και στην Ελλάδα 

5.2.1 η γεωργία στην Ευρωπαϊκή 
Ένωση 

5.2.2 Η γεωργία στην Ελλάδα 

5.3 Γ εωργική τεχνολογία και γεωρ¬ 
γική ανάπτυξη 

5.4 Η φύση της Γεωργικής τεχνο¬ 
λογίας 

5.9 Σύγχρονες εφαρμογές της Γε- 
ωργικής τεχνολογίας 

5.9.1 Γ εωργική βιοτεχνολογία 

5.9.2 Εφαρμογές της βιοτεχνολο¬ 
γίας στα φυτά 

5.9.3 Τεχνολογίες διαχείρισης και 
αναπαραγωγής των ζώων 

5.9.4 Εκμηχάνισης της γεωργικής 
παραγωγικής διαδικασίας 

5.9.5 Τεχνολογίες τροφίμων 

5.9.6 Ανανεώσιμες πηγές ενέργει¬ 
ας 

5.9.7 Γεωργία και περιβάλλον 

5.9.8 Νέες τεχνολογίες και προο¬ 
πτικές 

5.10 Αειφόρος γεωργία 

5.10.1 Το πρόβλημα 

5.10.2 Τι είναι αειφόρος γεωργία 

5.10.3 Στόχοι της αειφόρου γεωργί¬ 
ας 

5.10.4 Αειφόρος τεχνολογία 

• Παρουσίαση των βασικών ση¬ 
μείων του κεφαλαίου με συζήτη¬ 
ση και διάλεξη. 

• Προβολή εΐίόθε, βίντεο, φωτο¬ 
γραφιών ή επίδειξη έντυπου υλι¬ 
κού με στοιχεία που αφορούν στην 
ελληνική και παγκόσμια γεωργική 
παραγωγή. Σύγκριση της γεωργι¬ 
κής τεχνολογίας που χρησιμοποι¬ 
είται σε διαφορετικές χώρες. Αντι- 
στοίχιση γεωργικής τεχνολογίας 
χώρας - ανάπτυξης χώρας. Προ¬ 
τάσεις εκσυγχρονισμού του γεωρ¬ 
γικού τομέα σε χώρες που μειο- 
νεκτούν. 

• Προβολή δΙίόθε, βίντεο, φωτο¬ 
γραφιών ή επίδειξη έντυπου υλι¬ 
κού με εφαρμογές της Γ εωργικής 
βιοτεχνολογίας στα φυτά, στα 
ζώα, στα τρόφιμα κλπ. Ακολουθεί 
συζήτηση για τη σημασία τους, 
αλλά και τις πιθανές επιπτώσεις 
επί του ανθρώπου, συμπεριλαμβα- 
νομένης και της βιοηθηκής. 

• Προβολή 8ΐίόθ3, βίντεο, φωτο¬ 
γραφιών ή επίδειξη έντυπου υλι¬ 
κού που να δείχνουν τις επιπτώ¬ 
σεις στο περιβάλλον από την κακή 
άσκηση των γεωργικών δραστηρι¬ 
οτήτων. Συζήτηση και έκθεση από¬ 
ψεων και προτάσεων για την με¬ 
τάβαση στην αειφόρο γεωργία. 

ΚΕΦΑΛΑΙΟ 6: ΤΕΧΝΟΛΟΓΙΑ ΤΩΝ ΚΑΤΑΣΚΕΥΩΝ ΚΑΙ ΤΗΣ ΒΙΟΜΗΧΑΝΙΑΣ ΚΑΙ ΑΝΑΠΤΥΞΗ 


ΕΠΙΜΕΡΟΥΣ ΣΤΟΧΟΙ 

ΠΕΡΙΕΧΟΜΕΝΟ 

ΔΡΑΣΤΗΡΙΟΤΗΤΕΣ 

• Να κάνει μια σύντομη αναφορά 
στην εξέλιξη της τεχνολογίας από 
τον πρωτόγονο άνθρωπο μέχρι σή¬ 
μερα και να αναφέρει τα αποτελέ- 
σματά της στους εργαζόμενους 

• Να αναφέρει τα βασικά τεχνολο¬ 
γικά χαρακτηριστικά των σύγχρο¬ 
νων κατασκευαστικών και βιομηχα¬ 
νικών μονάδων. 

• Να αναφέρει και να επεξηγεί χα¬ 
ρακτηριστικά των απαιτήσεων για 
θέσεις εργασίας στις σύγχρονες κα¬ 
τασκευαστικές και βιομηχανικές μο¬ 
νάδες 

• Να εξηγεί τη σημασία της ενέρ¬ 
γειας στον σύγχρονο κόσμο 

• Να απαριθμεί τους βασικούς το¬ 
μείς κατανάλωσης ενέργειας 

• Να εξηγεί πώς η ανάπτυξη δημι¬ 
ουργεί προϋποθέσεις λύσεων των 
προβλημάτων της ενέργειας. 

• Να απαριθμεί τους βασικούς στό¬ 
χους της επικοινωνίας και να εξηγεί 
καθέναν από αυτούς. 

6.1 Η δυναμική των αλλαγών στη βι¬ 
ομηχανία και τις κατασκευές 

6.2 Η αξιοποίηση των ανθρώπινων 
πόρων στη βιομηχανία και τις κα¬ 
τασκευές 

6.3 Η ενέργεια ως παράμετρος ανά¬ 
πτυξης της βιομηχανίας και των κα¬ 
τασκευών 

6.5 Τα συστήματα επικοινωνιών και 
η ανάπτυξη 

• Παρουσίαση των βασικών σημεί¬ 
ων του κεφαλαίου με συζήτηση και 
διάλεξη. 

• Προβολή εΐίάθδ βίντεο, φωτογρα¬ 
φιών ή επίδειξη έντυπου υλικού που 
να δείχνουν την εξέλιξη της τεχνο¬ 
λογίας από τον πρωτόγονο άνθρω¬ 
πο μέχρι σήμερα 

• Προβολή δΙίάθδ βίντεο, φωτογρα¬ 
φιών ή επίδειξη έντυπου υλικού με 
σύγχρονες κατασκευαστικές και βι¬ 
ομηχανικές μονάδες. Εστίαση στους 
χώρους εργασίας και συζήτηση για 
τις συνθήκες που επικρατούν. 

• Προβολή δΙίάθδ βίντεο, φωτογρα¬ 
φιών ή επίδειξη έντυπου υλικού με 
μονάδες παραγωγής ενέργειας. Σύ¬ 
γκριση των αποδόσεων των διαφό¬ 
ρων μορφών ενέργειας και συζήτηση 
των προβλημάτων που απορρέουν 
από τη χρήση τους. Προτάσεις για 
εναλλακτικές μορφές. 

• Συζήτηση για τα αποτελέσματα 
της επικοινωνίας τόσο επί των ατό¬ 
μων, όσο και επί των λαών. 

• Διοργανώσεις ημερίδων από τους 
μαθητές με προσκλήσεις ατόμων για 
ενημέρωση σχετικά με τις συνθήκες 
που επικρατούν στο σύγχρονο περι¬ 
βάλλον εργασίας. 


Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 9 Νοεμβρίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 


Αριθμ. 70 04/3/4Ο-ξε' (3) 

Τροποποίηση της υπ’ αριθμ. 7004/3/40-ν' από 20.2.2006 
απόφασης Υπουργού Δημόσιας Τάξης «Μεταβίβαση 
αρμοδιοτήτων Υπουργού Δημόσιας Τάξης σε υφι¬ 
στάμενα υπηρεσιακά όργανα» (Β'-242). 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τα άρθρα 54 και 90 του κώδικα νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ/τος 63/2005 (Α'-98). 

2. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Μετά την περίπτωση ΚΒ' του άρθρου 1 της 7004/3/40- 
ν' από 20.2.2006 απόφασης του Υπουργού Δημόσιας 
Τάξης προστίθεται περίπτωση ΚΓ' ως εξής: 


«ΚΓ. ΣΤΟ ΔΙΕΥΘΥΝΤΗ ΤΗΣ ΥΠΟΔΙΕΥΘΥΝΣΗΣ ΤΕΧΝΙ¬ 
ΚΩΝ ΕΦΑΡΜΟΓΩΝ ΒΟΡΕΙΑΣ ΕΛΛΑΔΟΣ 
1. Την έκδοση αποφάσεων επιλογής προμηθευτών, 
αποδοχής ή απόρριψης τεχνικών προσφορών - ενστά¬ 
σεων κατά της διακήρυξης του διαγωνισμού κατά της 
νομιμότητας διενέργειάς του, κατά της συμμετοχής 
προμηθευτή σ’ αυτόν και κατά της κατακυρωτικής πρά¬ 
ξης των αποτελεσμάτων αυτού- κρίσεως αποτελεσμά¬ 
των διαγωνισμού, υπογραφή συμβάσεων και έγκριση 
δαπανών (για τις οποίες έχει προηγηθεί η έγκριση της 
αντίστοιχης πίστωσης) που πληρώνεται σε βάρος της 
παγίας προκαταβολής και δεν έχουν εκκαθαρισθεί από 
τη Διεύθυνση Ελεγκτηρίου Δαπανών/ Α.Ε.Α. και για τα 
ποσά του άρθρου 83 ν. 2362/1995, όπως αυτά αναπρο¬ 
σαρμόζονται και ισχύουν κάθε φορά με απόφαση του 
Υπουργού Οικονομίας και Οικονομικών, για τα οποία 
δικαιολογείται απ’ ευθείας ανάθεση και διαγωνισμός με 
συνοπτική διαδικασία (πρόχειρος) (π.δ. 394/1996 και υπ’ 

αριθμ. 2/45564/0026 από 31.7.2001 απόφαση Υπουργού 
Οικονομικών). 

2. Το διορισμό και προσωρινή αναπλήρωση των υπόλο¬ 
γων διαχειριστών αξιωματικών και εποπτών οικονομικών 
Υπηρεσιών, ως και τις εγκρίσεις απουσίας σε άδεια 
διαχειριστών πέραν των επτά (7) ημερών, εφόσον δεν 
απαιτείται γί αυτό έκδοση προεδρικού διατάγματος ή 
απόφασης (άρθρα 32 και 38 ν.δ. 3365/1955)». 


Άρθρο 2 

1. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Νοεμβρίου 2006 

Ο ΥΠΟΥΡΓΟΣ 

ΒΥΡΩΝ Γ. ΠΟΛΥΔΩΡΑΣ 

